สถานการณ์โรคโควิด 19 ในไทยคงที่ กรมการแพทย์แผนไทยฯ เตรียมศึกษารายละเอียดประสิทธิภาพฟ้าทลายโจรในการฆ่าเชื้อไวรัสโคโรนา 19
สถานการณ์โรคโควิด 19 ในไทยคงที่ กรมการแพทย์แผนไทยฯ เตรียมศึกษารายละเอียดประสิทธิภาพฟ้าทลายโจรในการฆ่าเชื้อไวรัสโคโรนา 19 นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวในการแถลงสถานการณ์โรค COVID-19 ในประเทศไทย ว่า สถานการณ์ในไทยขณะนี้เริ่มนิ่ง แม้จะมีการตรวจเพิ่มขยายวงนักท่องเที่ยวต่างชาติทั้งจีน เกาหลีใต้ ญี่ปุ่น สิงคโปร์ ฮ่องกง มาเก๊า ไทเป และขยายวงตรวจคนในประเทศ ที่มีอาการปอดอักเสบโดยไม่ทราบสาเหตุใน 8 จังหวัดที่เคยมีนักท่องเที่ยวเข้ามามาก แต่ไม่พบผู้ป่วยเพิ่ม ยอดผู้ป่วยสะสมเท่าเดิมคือ 35 ราย ล่าสุดหายกลับบ้านเพิ่มได้อีก 2 ราย รวมเป็น 19 ราย ที่รักษาหายแล้ว เหลือเพียง 16 รายที่ยังอยู่โรงพยาบาลส่วนใหญ่รอเพียงผลยืนยันไร้เชื้อในร่างกายด้านนายแพทย์ปราโมชย์ เสถียรรัตน์ รองอธิบดีกรมการแพทย์แผนไทยและการแพทย์ทางเลือก เปิดเผยว่า กรมการแพทย์แผนไทยฯ เตรียมลงนามความร่วมมือกับกรมวิทยาศาสตร์การแพทย์และองค์การเภสัชกรรม จะทำการศึกษาประสิทธิภาพสมุนไพรฟ้าทลายโจรว่าจะสามารถฆ่าเชื้อไวนัสโคโรนา 19 ได้หรือไม่ โดยจะลงนามความร่วมมือกันในสัปดาห์หน้า และใช้เวลาศึกษากับกลุ่มคนแข็งแรงดี 10 คน ให้กินฟ้าทลายโจรต่อเนื่องแล้วเอาซีรั่มคนไปตรวจกับเชื้อในหลอดทดลองว่าจะได้ผลหรือไม่ คาดจะทราบผลใน 1 เดือน